### 9.     Status på den arbejdsmarkedspolitiske strategi 2018-2021

**Åbent**

Sagsnr.: 326-2017-17307       J.nr.: 15.00.00           Dokumentnr.:
326-2021-83793

**Sagstype**

Orientering.

**Resume og sagens baggrund**

[adresse] arbejdsmarkedspolitiske strategi 2018-2021
blev vedtaget af Kommunalbestyrelsen den 27. juni 2018. I den sammenhæng blev
det besluttet, at der skal følges op på strategien i en særskilt årlig status.
Nærværende status viser, at der på flere områder ses en positiv udvikling, mens
udviklingen på andre områder er gået den forkerte vej, bl.a. grundet covid-19
og suspensionen af de aktive indsatser, og at der således fortsat er
udfordringer i beskæftigelsesindsatsen. Status fremlægges til orientering.

**Indstillinger**

Direktøren indstiller, at status på den
arbejdsmarkedspolitiske strategi tages til efterretning.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Jobcentret har gjort status for
arbejdet med den arbejdsmarkedspolitiske strategi i 2020. Det er i videst muligt
omfang sket ved en opdatering af de data, der lå til grund for formuleringen af
strategien og med fokus på de tre centrale indsatsområder:

·
Uddannelse og job til unge

·
Nødvendig og kvalificeret arbejdskraft til virksomhederne

·
Udsatte ledige og syge i risiko for at blive udstødt fra
arbejdsmarkedet.

*Uddannelse og job til unge*

Status på dette indsatsområde
viser bl.a. at:

·
Antallet af unge på uddannelseshjælp er stort set uændret det
seneste år, og Kalundborg Kommune har fortsat en bedre udvikling i
ungeledigheden hen over de seneste 4 år end både regionen og landet som helhed.

·
Andelen af unge, der debuterer på offentlig forsørgelse som
18-årige, er fortsat højere i Kalundborg Kommune (8,7 pct.) end i [adresse] (5
pct.) og er steget med 0,6 procentpoint fra 2018-2019.

·
Andelen af unge 15-29-årige i Kalundborg Kommune, der påbegynder
uddannelse i 2019 ligger på 9 pct., mens andelen i [adresse] ligger på 11 pct.
Der ses samtidig et fald i andelen af unge, der påbegynder uddannelse hen over
de seneste 3 år i både Kalundborg Kommune og [adresse].

·
Andelen af unge i Kalundborg, der påbegynder beskæftigelse ligger
i 2019 uændret på 29 pct., mens andelen i [adresse] ligeledes uændret ligger
på 38 pct.

·
Jobcentret har i 2020 styrket samarbejdet med uddannelsesinstitutionerne
om overlevering og fastholdelse af unge i uddannelse, ligesom indsatserne og
samarbejdet med øvrige parter om de mest ressourcesvage unge er styrket i regi
af KUI.

*Nødvendig og kvalificeret
arbejdskraft til virksomhederne*

Status på dette indsatsområde
viser bl.a. at:

·
Covid-19 har medført at den virksomhedsrettede indsats har været
suspenderet store dele af 2020, og det har vanskeliggjort samarbejdet med
virksomhederne om opkvalificering og aktivering af ledige.

·
Jobcentret har i 2020 modtaget i alt 130 henvendelser vedr.
ordinære ansættelser og har besat 145 stillinger.

·
Jobcentret har i 2020 skærpet sit fokus på brugen af *’den
regionale uddannelsespulje’* og *’pulje til uddannelsesløft’* jf.
intentionerne i strategien, ligesom der er fokus på omskoling og brancheskift
indenfor de områder, der er særligt ramt af covid-19.

·
Der er etableret samarbejde med kommunens folkeskoler om elever i
7.-9. klasse, hvor Jobcentret understøtter eleverne i at få et fritidsjob.
Initiativet tilbydes nu også [adresse] og [adresse] og
HF.

·
Der er iværksat et nyt tiltag støttet af puljemidler fra
Erhvervsfremmebestyrelsen, som skal afhjælpe lokale rekrutteringsudfordringer
gennem inklusion og fastholdelse af ledige på kanten af arbejdsmarkedet.

*Udsatte ledige og syge i
risiko for at blive udstødt fra arbejdsmarkedet*

Status på dette indsatsområde
viser bl.a. at:

·
Ressourceforløb viser i 2020 en nettoafgang på 19 sager og en
fortsat begrænset beskæftigelseseffekt.

·
Antallet af førtidspensioner er steget og antages at hænge sammen
med afgangen fra ressourceforløb, hvor langt hovedparten afsluttes til en
førtidspension.

·
Andelen af udsatte i virksomhedsrettede forløb er faldet grundet
covid-19.

·
Antallet af sygedagpengesager er steget markant i 2020 grundet
covid-19. Der ses også på landsplan en stigning på området.

·
Der er i 2020, på trods af covid-19, etableret en del nye
fleksjob. Samlet set er der tale om en nettotilgang i antal forløb, og som
følge heraf er antallet af borgere på ledighedsydelse samtidig reduceret.

·
Samarbejdet internt i kommunen og samarbejdet med virksomhederne
om forebyggelse af sygefravær og fastholdelse er styrket gennem nye
initiativer.

Notat af 25. marts 2021 med status på den
arbejdsmarkedspolitiske strategi 2018-2021 er vedlagt som bilag.

**Økonomiske konsekvenser**

Ingen.

**Direktionens møde den 12. april
2021:**

Anbefales.

**Økonomiudvalgets møde den 21.
april 2021:**

Anbefales med den præcisering, at når der i sagen nævnes
andel af unge, er det andel af unge på offentlig forsørgelse.

**Bilag**

|  |  |
| --- | --- |
| 2021-03-25\_Notat\_Status på arbejdsmarkedspolitisk strategi 2018-2021 | 326-2021-83788 |